Ang seryeng ito ay may pagsasadrama batay sa mga salaysay ng mga saksi.
Binago o pinag-isa ang ilang pangyayari at tauhan.
Binubuo ito ng tatlong bahagi at dapat unawain
ang nilalaman ng bawat episode sa konteksto ng buong serye.
Online ako no'n at may nakita akong profile.
Tinanong ko kung ano'ng pangalan niya. Sabi niya, "Mazher Mahmood."
Pinaramdam niya sa 'kin na parang
ako lang ang mahalaga para sa kaniya.
'Ka ko, "Gusto't kailangan kitang makita."
At…
nagpadala siya ng mga litrato, pero 'yong mukha niya…
may tabing.
Napaisip ako. "Sino siya?"
Tinanong ko siya ng, "Ano'ng trabaho mo?"
Sabi niya, negosyante siya.
Sa totoo lang, basta tinanggap ko lang ang sagot niyang 'yon.
Hindi ko 'yon pinagdudahan.
Negosyante no'ng simula na naging nagtatrabaho para sa gobyerno,
kaya medyo nalito ako.
Nagtanong na 'ko. "Saan sa gobyerno ka nagtatrabaho?"
Sabi niya, "Di kita masasagot. Delikado."
Napaisip ako.
"Nasa panganib ba 'ko?" Gano'n.
Isang araw, sabi niya, "Magkita tayo?"
Sumagot ako, "Sige."
"Pero kailangan muna kitang makilala."
Doon na niya sinabi. Aniya, "Di talaga ako nagtatrabaho para sa gobyerno.
"Undercover na mamamahayag ako."
Nasabi ko na lang,
"Ano 'ka mo?"
Gano'n kami nagsimula.
Di nagpapakuha ng litrato si Maz,
pero pinayagan niya 'kong kunan siya,
at napakarami naming litratong magkasama
na siya ang kumuha.
Akala ng lahat kilala nila ang Fake Sheikh,
pero…
kilala ko kung sino siya mismo.
Kilala ko
si Mazher Mahmood.
Sinimulan na sa Old Bailey ang paglilitis kay Mazher Mahmood,
ang mamamahayag na tinatawag na Fake Sheikh.
Alam mo 'yong sobrang di kapani-paniwala kaya kapani-paniwala na?
Hindi 'to peke.
Sa loob ng 30 taon, nagpakasasa siya sa pagtatago sa identity niya.
'Yong paglilihim niya sa pagkatao niya
ang nagdala sa buong diskarte niya.
'Yong "King of the Sting" ayon sa sarili niyang salita,
dumadalo sa paglilitis araw-araw nang may balot ang mukha.
Para sa 'kin, malupit, mapanlinlang,
at walang-awang tao siya.
Si Mazher Mahmood ang nasa likod ng ilang pasabog sa tabloid.
Gaya ng pagbunyag sa aregluhan sa cricket sa Pakistan,
at planong pandurukot kay Victoria Beckham.
Umasta si Maz na hindi hadlang
kung wala kang pera,
at puwede ka pang kumita kung lumapit ka nang tama.
Ayoko mang sabihin,
sobrang galing niya sa ginagawa niya.
Sa pagtatapos ng dekada '90,
si Maz ang nanalong Pandiyaryong Reporter of the Year.
REPORTER NG TAONG 1999 MAZHER MAHMOOD
Ipinagmamalaki niya 'yon.
Siya ang pinakamagaling na imbestigador,
reporter, o anumang gusto mong itawag sa kaniya.
Pero sa pagsisimula ng dekada '00,
nagsimula ng malawakang phone hacking ang News of the World.
G. Mulcaire?
Kinuhang pribadong imbestigador ng News of the World si Glenn Mulcaire
para mang-hack ng mga phone ng mga tao at pakinggan ang mga voicemail nila.
Ayaw sa kaniya ni Maz. Una, ilegal 'yon.
Ikalawa, bastos at tamad
na pamamahayag 'yon.
Pero maraming nakuhang istorya si Glenn Mulcaire sa kakaunting halaga,
at dahil talagang matagumpay 'yon,
di na namin kailangan si Mazher.
Makikinig na lang kami sa mga voicemail. Mas mura 'yon.
Sa mundo ng tabloid, matindi ang pressure at stress.
Nakabase sa huling istorya mo ang halaga mo,
natatanggal ang walang nailalabas, at regular 'yong nangyayari.
Inaasahang maglalabas siya ng mga istoryang pasabog.
Si Mahmood din naman,
hindi siya papayag na hindi siya makakapaglabas ng malalaking istorya.
Kailangan ni Mazher na galingan pa at patunayang makabuluhan, sulit,
at mainam pa ring gawin ang dati pa niyang diskarte.
Noong 2002, isa akong detective inspector
na bahagi ng Kidnap and Specialist Investigations Unit.
Sinabi sa 'min ni Mazher Mahmood na mayroon silang undercover na informant
na nakasali sa isang gang ng mga Eastern European.
Walang dapat magduda.
Talagang magaling si Maz sa paghahanap ng mga mapagkukunan ng impormasyon.
Marami siyang kakilalang kriminal o sindikato,
at binabayaran namin sila kapag may maganda silang tip.
Naka-jackpot siya sa isang tip.
Binigyan niya kami ng nakakakilabot na audio
ng gang na nag-uusap tungkol sa pandurukot
sa isang talagang sikat na tao.
Hindi siya mahirap dukutin.
Magkano ang singil mo, Jay?
-Ayos na siguro ang limang milyon. -Lima.
Hindi 'yon problema.
Sa lahat ng kaso, nagbabayad sila.
May isang linggo para dalhin
-ang halagang 'yon doon. -Sige.
Kung wala 'yon doon, tatadtarin ko lang naman siya.
Sinabi niya sa 'min
na 'yong balak dukutin
ay si Victoria Beckham.
Sa totoo lang, 'yong mga unang salitang sumagi sa isip ko no'n,
"Punyeta. Ano'ng gagawin namin?"
Mahalagang tandaang no'ng panahong 'yon,
halos hari't reyna sa kasikatan sina David at Victoria Beckham.
Nagbabagang balita anuman ang gawin nila.
Kaya ang balak na pagdakip sa mga Beckham,
magiging isa 'yon sa pinakamalalaking pasabog
sa buong mundo.
PRIBADONG PROPERTY BAWAL PUMASOK
Mag-aabang sila sa mansiyon ng mga Beckham,
at kapag lumabas ang sasakyan ni Posh Spice,
tatambangan siya,
dudukutin, gagamitan ng droga,
at ipapatubos.
Kung kasama niya ang mga bata,
dudukutin din sila.
Manghihingi sila ng limang milyong pound.
May ipinakita rin sa 'ming nakakakilabot na video ng isang suspek
na malinaw na may hawak na handgun.
Mauser.
-Ba't di ka… -German.
-German? -Oo.
-Sige. -Talagang mainam.
Talagang ligtas.
Talagang malakas.
Bigla 'yong naging lubhang seryosong usapin.
May kapani-paniwalang banta sa buhay.
At pinahintulutan ang pagpapakilos ng armadong team.
'Yong gagawin namin sa susunod na ilang oras,
may buhay ng tao na posibleng nakasalalay roon.
Nag-ayos si Maz ng pakikipagkita sa gang sa parking lot ng isang hotel.
Nakaabang ang armadong team.
Sumipot 'yong gang.
Sabi ng inspektor ng armadong team, "Sige na."
DITO LANG NAPIGILAN NAMIN ANG £5M NA RANSOM GANG
PANDURUKOT KAY POSH BECKHAM
Rerespetuhin mo siya. Ang lakas ng loob niya.
Kaya mahal nila siya sa News of the World.
Pambihira 'yong tangkang pandurukot sa mga Beckham.
Talagang mabenta 'yon.
Sinabi ng Scotland Yard na napigilan nila ang diumano'y
planong pandurukot kay Victoria Beckham.
Sinabi ni Victoria Beckham kaninang umaga na ikinagimbal niya ito,
at lubha siyang natakot sa balitang 'yon.
Limang lalaki ang haharap sa korte
sa Pebrero 24 para sa kasong pandurukot.
Sobra ang naging takot namin ng pamilya ko ro'n.
Nakakapanghilakbot talaga 'yon.
Nakakaalis na ba kayo ng bahay nang walang bodyguard?
Hindi. Hindi kami… Hindi kami umaalis.
-Ang mga bata? Kapag walang bantay? -Di rin.
Hindi puwede.
Nagkaroon ng paglilitis makalipas ang ilang buwan.
May iba't ibang paratang
at sagot sa mga paratang
tungkol sa ebidensiya ng News of the World.
Sinabi ng mga kasapi ng gang na na-set up lang sila
at ideya ang lahat ng 'yon ng informant.
Usap-usapan sa media at iba pa…
£5M NA PANDURUKOT… O PAKANA NG TABLOID?
…na inimbento lang ang buong pangyayari
para lang magkaroon ng pasabog na istorya.
Ibinasura ang kaso ngayong araw.
Ayon sa defense team, walang planong pandurukot
at nadetene ang mga kliyente nila
dahil di maayos ang imbestigasyon ng News of the World.
KASO, IBINASURA FAKE SHEIKH, NADIDIIN
Noong ibinasura ang kaso,
akala ng mga tao tapos na ang career ni Mazher Mahmood.
Pero sinabi ng informant na
gawa-gawa niya lang 'yon at pagkakakitaan niya lang dapat 'yon.
Pinlano namin 'tong kunwaring tangkang pandurukot.
BOSES NG INFORMANT
Ginawa ko 'yon para kumita.
Kasinungalingan lang 'yon.
Sinisi niya ang News of the World at si Mazher Mahmood.
NANININDIGAN ANG NEWS OF THE WORLD
Pero wala kaming ginawang masama.
Nagsumbong kami sa pulisya gaya ng nararapat
at ibinigay ang lahat ng ebidensiya.
Nagpasiya ang pulisya at Crown Prosecution Service
na magsampa ng kaso,
at umatras na lang sila no'ng paglilitis.
May hukom pa ngang nagsabi sa korte
na wala siyang dahilan para pagdudahang
talagang naniwala si Maz na totoo 'yong plano.
Gawa-gawa lang ba talaga 'to ng informant?
Sinabi ba talaga 'yon ng ibang kasapi ng gang,
o pabrikasyon lang ba 'yon ng iba?
Sadyang di ko alam.
Siyempre, mas gusto ng mga nakatataas
na magpatuloy ang kaso
at may mahatulan.
Mapapaganda no'n lalo 'yong istorya.
Pero kung iisipin mo, parang di naman 'yon mahalaga.
Mahalaga nang nailabas 'yong istorya
at naging usap-usapan 'yon.
Matapos ang tangkang pandurukot sa mga Beckham,
alam na ni Maz na gusto namin ang mga inihahandog niya.
Binigyan siya ng kalayaan.
'Ka nila, "Sige lang, Maz."
No'ng panahong 'yon sa News of the World,
nagawa niya ang mga pinakamaganda at pinakamakabuluhan niyang istorya.
Puro internasyonal na balita ang nahawakan niya.
ALIBUGHANG PRINSESA
PRINSESA MICHAEL, TAKSIL SA REYNA
Mapapamangha ka. Paano niya 'yon nagagawa linggo-linggo?
Nagpapaskil kami ng malalaking poster
...ng mga front page namin. Inspirasyon 'yon.
Maraming nakapaskil na imbestigasyon ng Fake Sheikh.
Natutuwa siyang mag-undercover.
DATING KARELASYON NI MAHMOOD
Natutuwa siyang makakuha ng istorya at mambisto ng mga tao.
Hilig niya 'yon. 'Yon ang ginagawa niya.
Naaalala kong pumunta kami sa Dubai
at nananghalian kami sa marina.
May magandang yate roon, at sabi niya,
"Sa yateng 'yon ko nakuha 'yong huling istorya ko."
Sinabi niyang gumawa siya ng sting operation
kay Sven-Göran Eriksson.
Tingin dito, Sven!
Si Sven-Göran Eriksson no'n ang manager ng soccer team ng England.
Sa bansang 'to, halos 'yon na ang pinakamalaking posisyon sa sports.
Madalas tampok sa mga tabloid si Sven.
Sunod-sunod ang pangangaliwa niya,
at tila sinusundan siya ng eskandalo nasaan man siya.
Mabenta ang mga diyaryo kapag may istorya tungkol kay Sven.
Narinig ni Maz na naghahanap si Sven ng trabahong may malaking kita.
Malapit na ang World Cup,
at 'yong team dapat ang pinagtutuunan niya.
Pero mas abala siyang maghanap ng pagkakakitaan niya.
Malaking kataksilan 'yon.
Pero malaking istorya rin 'yon.
Nagpresenta sa 'min si Maz ng pambihirang plano.
Gagastusan 'yon
ng libo-libong pound.
Pero sa puntong 'to, talagang tiwalang-tiwala kami
sa Fake Sheikh, kaya sabi namin,
"Gawin mo 'yan."
Nakipag-usap ang isa sa mga tao ni Maz sa ahente ni Sven, at sabi niya,
"Magugustuhan kaya ni Sven
"na magtayo at mamalakad ng soccer academy sa Dubai?"
"Oo, magkakainteres siya riyan."
"Gusto ba niyang bumiyahe nang first-class at maglaan ng isang weekend
"para makausap ang sheik na magpopondo ro'n?"
AHENTE NI SVEN
"Oo, puwede siya."
Itong ahente ni Sven, may matalas siyang abogadong tagapayo na nagngangalang
Richard Des Voeux.
Natural lang na bago ituloy
'yong pag-uusap tungkol sa pagpunta sa Dubai,
gustong bumisita ni Des Voeux sa opisina sa London.
Problema 'yon.
Walang opisina.
Ano'ng gagawin namin?
Gumawa kami ng opisina.
Umupa kami ng magarbong opisina.
Pinuno namin 'yon ng mga pekeng litrato ng sheik kasama ang iba't ibang celebrity.
Purong sugal 'yon.
Hindi ko kailanman naisip…
ABOGADONG TAGAPAYO NI SVEN
…na lalabas ako sa News of the World.
Mababasa mo 'yong mga bitag sa iba,
at buo ang loob kong naniniwala no'n na
"Hinding-hindi 'yan mangyayari sa 'kin."
Talagang marangya ang hitsura ng mga opisina.
May mga litrato ng sheik
kasama ang mga kilalang tao.
Napagaan no'n ang pakiramdam ko at nagkakumpiyansa ako
na mapagkakatiwalaan ang makakasalamuha ko.
Ang problema kay Des Voeux, bukod sa pagiging listong abogado niya,
marami rin siyang alam tungkol sa Middle East.
Nagsimula siyang dumaldal tungkol sa estadistika ng ekonomiya
at walang masabi ang kausap niya.
Sa puntong 'yon, kausap ko ang…
kung sinumang kinatawan ng sheik.
Kaya ang hirap niyang mapilit na magsalita
tungkol sa anumang partikular na detalye ng proyekto.
Pero siniguro talaga nilang bigyang-diin
kung ga'no kaganda ang pagtanggap na ipagkakaloob.
First-class na upuan sa eroplano,
kuwarto sa pinakamarangyang hotel sa buong mundo.
Walang duda na bahagi ng naisip namin no'n
na wala namang mawawala
kung tatanggapin ang imbitasyon,
pupunta ro'n,
at pakikinggan ang alok nila.
Napagtanto ni Maz na dapat
iwasan ang abogadong 'yon.
Talagang nilinaw nila
na 'yong pagtanggap na 'yon, para 'yon kina Sven
at Athole, na ahente ni Sven, at hindi para sa 'kin.
Matalinong desisyon.
Si Athole mismo ang naggiit
na dapat akong pumunta.
Aniya, "Sabihin mo sa kanila, sagot kita."
Sa nangyaring 'yon, lalo lang naging komplikado ang buhay,
dahil 'yong taong 'yon,
siya 'yong tinatawag na masyadong matalino.
Sinundo ng limousine sina Sven at Athole,
at hinatid sila sa Heathrow Airport.
Bumiyahe naman ako nang mag-isa.
Sumakay ako sa ordinaryong flight.
Nagkita kami nina Sven at Athole sa Burj Al Arab.
Malinaw talaga ang intensiyong
magpabilib. At nakakapagpabilib 'yon.
Ang alam ni Maz…
maniniwala sila sa lahat at malilinlang sila
kung makukumbinsi sila
na kayamanan ito na higit sa inaasahan nila.
Mainit at magiliw na binati ng sheik si Sven.
Malinaw na di siya interesadong batiin ako
o kausapin ako sa anumang paraan,
at ayos lang 'yon.
Gusto naming igalang ang mga kaugalian sa lugar.
Partikular na tinanong ni Sven
kung makakabastos ang pag-order
o pag-inom ng wine.
Pinayuhan namin siyang,
"Huwag na lang siguro."
Di lang basta nag-alok ng wine ang sheik.
Iginiit niya 'yon na naramdaman naming
baka mabastos siya kung tatanggi kami.
Sabihin na nating
pagsubok para makita kung mapapangiwi sila kapag
nag-order ako ng mamahalin.
Kaya nag-order ako ng mamahalin.
Uminom sila ng wine na nagkakahalaga ng libo-libong pound.
Napakasarap no'ng wine.
'Yon ang pinakamagandang bahagi no'n.
Hindi kapani-paniwalang luho 'yon,
at naniwala siya na parang nagayuma siya.
Sa unang 10 hanggang 15 minuto ng usapan,
tungkol lang 'yon sa mga plano nila.
Pinanindigan naming
nakatuon sa World Cup ang buong atensiyon ni Sven.
Nagtanong ang sheik ng ibang ideya.
Binanggit ng ahente ni Sven na may ibinebentang soccer club,
at baka interesado ang sheik na bilhin 'yon.
At baka pinakamainam na maging manager no'n si Sven.
Walang kontrobersiyal do'n para sa 'kin no'n.
Sa totoo lang, kahit ngayon.
Inaalam niya lang no'n
kung ano ang mga puwedeng malipatan
sakaling magpasiya ang Football Association
na gumawa ng mga pagbabago pagkatapos ng World Cup.
Habang nagsasalo-salo, walang binitiwang pangako
o salita si Sven.
'Yong sunod na nangyari,
karaniwang galawang Maz 'yon.
Nagpasiya siyang gusto niyang makausap nang masinsinan si Sven.
Ano'ng gagawin mo sa gano'ng sitwasyon?
Mag-aarkila ka ng marangyang yate
nang hindi alintana ang gastos.
Paglulustay ba 'yong maituturing
kung makukuha ang istorya?
Walang duda na dahil sa yate,
lalo kaming nagkakumpiyansa na nakikipag-usap kami sa mga tao
na may kakayahang tuparin
ang pinag-uusapang proyekto.
Nakikisalamuha ako sa isang tao
na mula sa ibang bansa
at may ibang kultura,
kaya naging sobrang maingat at magalang siguro ako no'n
dahil ayokong magmukhang nambabastos ako.
Kung Puti na taga-South London 'yong kausap namin,
malamang na naging mas mapilit ako
kaysa sa iniisip kong
naaangkop na iasal sa sitwasyon.
Nagtanong sila kung gusto naming lumangoy bago mananghalian.
At…
ipinahiwatig ni Sven no'ng simula na baka lumangoy siya.
Kaya dahil do'n, naisip namin, "Kung lalangoy tayong lahat, tara."
No'ng nakapagpalit na kami para lumangoy,
nagpasiya si Sven na di na siya tutuloy.
Naisip kong sumaglit sa tubig,
lumangoy-langoy, saka bumalik.
Kaya, sa wakas,
makakausap na ni Maz si Sven nang walang bantay.
Tahimik silang makakapag-usap tungkol sa kasunduang pinansiyal.
At malinaw na marerekord ang bawat bibitiwang salita.
01/13/2006 1:50 P.M.
At nangdidiin ang mga salitang 'yon.
Kinailangan kong bumalik sa London.
No'ng nag-ring ang phone ko, alam ko nang may problema kami.
At ang unang sinabi niya,
"Rich, hindi ka maniniwala. Bitag 'yon ng News of the World."
Maraming tumatakbo sa isip mo.
Pa'no 'to makakaapekto sa 'yo? Sa mga kliyente mo?
Sa pamilya mo?
Sa reputasyon mo?
Naramdaman ko no'ng
parang sinuntok ako sa sikmura.
'Yon ang pinakanakakamanghang sting operation
na ginawa ng isang diyaryo.
Tatlong salita sa malinaw, malaki, at makapal na titik.
"Kataksilan ni Sven."
DITO LANG MABABASA KATAKSILAN NI SVEN
Sakop no'n 'yong buong front page,
'yong sunod na dalawang pahina,
sunod pang dalawang pahina,
at sunod pang dalawang pahina.
Ibinalita ng lahat ang istorya.
Lumabas 'yon kung saan-saan.
Sentro ng bagong kontrobersiya ang coach ng England
na si Sven-Göran Eriksson.
Nadale siya ng sting operation ng tabloid
na limpak-limpak na salapi ang pain,
at kumagat siya.
01/13/2006 1:58 P.M.
Habang kausap ang undercover na reporter,
nagsalita siya tungkol sa pagsulot sa kaniya mula sa England
para sana patakbuhin ang Aston Villa.
Kalokohan 'yong nilalaman ng artikulo.
Malalaking bahagi no'n ang ibang-iba sa mga totoong napag-usapan.
May mga pinalala lang. May mga gawa-gawa lang.
May mga purong kasinungalingan.
Matagal nang pinagdududahan ang katapatan ni Sven
sa soccer team ng England.
Ngayon, pati ang integridad niya.
Kung paano 'yon naproseso
at tinanggap ng mga tao,
nakakabigla 'yon para sa 'kin.
Dapat siyang patalsikin.
Ang dami niyang eskandalo.
Parang di naman siya magaling.
Taga-England na lang dapat.
Sven, plano mo bang iwan ang England?
Para kay Sven, sa personal na buhay
at bilang propesyonal,
napakalaki ng mga naging epekto
ng insidenteng 'yon.
Naghahanap na ng bagong soccer coach ng England.
Bababa na si Sven-Göran Eriksson
sa pinakamataas na posisyon
pagkatapos ng World Cup.
Tanggal na ang England sa World Cup
matapos matalo ng Portugal sa penalty shoot-out sa quarterfinals.
Hindi nakakagulat na sinisi niya
ang News of the World
at si Mazher Mahmood.
Kung totoong may ginawa kaming hindi para sa ikabubuti ng publiko,
titingnan ko 'yon at iisiping "Nahuli n'yo 'ko."
Pero talaga ba?
Dumayo kami
para pakinggan ang alok ng isang tao na wala namang pinatunguhan.
At dahil do'n, halos sirain nila
ang buhay at reputasyon ng tatlong tao?
Mapapaisip ka na lang ng, "Mga tarantadong 'yon."
Alam mo 'yon?
Idinemanda ni Sven-Göran Eriksson ang News of the World
dahil sa pagbubunyag ng pribadong impormasyon.
Ayon sa kaniya, hindi para sa ikabubuti ng publiko
ang pagbaluktot sa mga sinabi niya sa mga usapang kumpidensiyal.
Naayos na ang isyu.
Nagbigay ang News of the World ng donasyon sa kawanggawa
at sinagot nila ang bayarin sa abogado ni Eriksson.
Si Mazher Mahmood, alyas Fake Sheikh,
ang pinakamatinik sa panghuhuli ng celebrity.
Pero lehitimong investigative journalism ba ito?
Dinepensahan niya ang mga kontrobersiyal niyang diskarte.
May pagkakataon bang naiisip mong, "Mabait naman sila.
"Dapat ko ba talagang sirain ang buhay nila?"
Binibisto lang namin ang mga taong may ginagawa nang krimen o imoral.
Makatuwiran ang pag-uusisa namin sa kanila.
Bilang investigative journalist,
obligasyon naming ipaalam sa masa ang totoo.
May 165 taon na namin 'yong ginagawa,
at magpapatuloy kami.
May partikular na uri ng tao na may mga katangiang kinakailangan
para matagumpay na makapag-undercover.
Para paulit-ulit kang makapanlinlang ng kapwa mo,
gaya ng pakikipagkaibigan sa target
at pagkuha sa kaniya
ng kinakailangan para sa istorya.
Sa pagtatrabaho ko para kay Maz,
nalaman kong may likas akong kakayahang gawin 'yon.
Naniniwala akong nalinang 'yon
dahil sa mga hinarap ko sa paglaki ko.
Kami 'yong mga unang ipinanganak sa UK ng mga imigranteng magulang namin.
Dumayo rito si Tatay para mapaganda ang buhay ng mga anak niya.
Magandang edukasyon ang susi.
Pinag-aral ako ng tatay ko sa isang prep school.
Tatlo ang trabaho niya para magawa 'yon.
Kaya matindi ang inaasahan sa 'ming mga anak na rito isinilang at lumaki
na magtagumpay.
Maging abogado, doktor,
o engineer.
Masasabi kong pinapasan sa 'min
'yong mga di natupad na pangarap
ng mga magulang namin.
Dahil sa matinding inaasahan sa 'min,
natuto kaming gumawa ng paraan para makayanan 'yon.
'Yong paraang natutuhan namin sa murang edad pa lang,
pagsisinungaling 'yon.
Sa mga magulang mo. "Kumusta ang eskuwela?" "Ayos naman."
"Kumusta ang pagsusulit mo?" "Walang mali."
Puro kasinungalingan.
Para lang mapagaan ang pasanin mo.
Ibang-iba ang naging ideya ko ng moralidad.
Magkalapit ang karanasan namin ni Maz.
Kaya alam ko kung ano'ng tumutulak sa kaniya,
dahil gano'n din ako.
Para kay Maz, di na mahalaga ang paraan kapag nakamit na ang dapat makamit.
Para sa 'kin, hindi naiintindihan ng mga tao si Maz dahil…
iniisip na nilang
malupit, walang awa,
at gagawin niya lahat para sa istorya.
Walang katotohanan 'yon at hindi 'yon makatarungan.
Hindi alam ng mga tao na sobrang bait at mapagbigay niya.
Mahalaga para sa kaniya ang pamilya niya.
Hindi siya nang-iiwan ng kaibigan.
May mga katangian siyang
talagang maganda. Talagang maganda.
'Yong pagsasama namin ni Maz,
puno 'yon ng emosyon.
Sinabi ko kay Maz,
"Diyos ko. Alam mo bang gustong-gusto ko dati si David Cassidy."
PARA KAY ZEE X
Makalipas ang ilang araw, nakatanggap ako ng CD
at puro 'yon kanta ni David Cassidy.
At 'yong unang kanta ay "I Think I Love You."
Parang mahal kita
Sobrang lambing niya
para maramdaman mong pinapahalagahan ka.
Para maramdaman mong bahagi ka ng pamilya.
Para maramdaman mong tinatangi ka.
Sa ganitong paraan, mapapagawa niya sa 'yo
'yong mga gusto niyang gawin mo.
Nagsimula akong tumulong sa mga istorya niya.
Nakakawindang 'yon.
Pero masaya 'yon.
Parang mahal kita Kaya ano'ng ikinakatakot ko?
Natatakot akong hindi ako sigurado…
Marami kaming pinuntahan sa pag-iimbestiga namin ng mga istorya.
Kapag bumibisita ako sa London para makasama siya,
wala akong ideya kung saan ako sunod na pupunta.
Uy, parang mahal kita…
New York hanggang Las Vegas,
hanggang India, hanggang Dubai.
Kinailangan kong kumuha ng bagong pasaporte
dahil napuno 'yong luma ko.
SALAULANG ARABIA
Mapalad akong nakasama ako sa ilang istorya kung saan
may nagawa siyang mabuti.
PAMUMUTA NG BRITANYA
May natulungan siya.
Malalaking istorya niya, gaya ng
sanggol ng Haiti.
BENTAHAN NG SANGGOL
Pagkatapos gawin ang mga istoryang 'yon, maganda
ang pakiramdam niya.
May isang istorya na, para sa 'kin,
parang hindi inasahan ng kahit sino sa 'min
na puputok nang gano'n.
Pumatok sa Hollywood ang Slumdog Millionaire.
Tampok do'n sina Dev Patel
at Freida Pinto.
Si Rubina Ali ang gumanap sa karakter ni Freida Pinto noong bata pa 'yon.
Mag-aartista ka na ba?
-Opo. -Oo.
Natuklasan si Rubina sa pook-iskuwater.
Laking-iskuwater talaga siya.
May nagsabi kay Maz na balak ibenta
si Rubina ng tatay niya.
Kahit ano kayang gawin ng taong desperado.
Pagkarating namin sa Mumbai, tinanong ko siya.
"Alam mo ba kung ano'ng gagawin?"
Naaalala ko 'yong sinabi ni Maz.
"Magpapanggap kang prinsesa ng Dubai."
Kunwari napanood ko 'yong pelikula, nakita ko si Rubina,
at nagustuhan ko siya.
Wala akong anak.
Gusto ko siyang ampunin,
iuwi, at bigyan ng magandang buhay at edukasyon.
Dumating sa hotel si Rubina, ang tatay niya, at ang tito niya.
Kinausap sila ni Maz. "Gusto n'yo siyang ipaampon?"
Umoo sila.
Pero binago ng tatay 'yong presyo.
Parang mula 50,000 pound, naging 200,000 pound 'yon.
Dahil alam na niyang prinsesa ng Dubai ang gustong mag-ampon.
Pinapanood ko sila, at no'ng nakita kong sabik na sabik sila,
naisip ko na "Sige.
"Magagawa niya 'to."
DITO LANG ARTISTA NG SLUMDOG, IBINEBENTA
INALOK NG AMA SA FAKE SHEIKH
Lumabas kinabukasan 'yong artikulo
at, para sa 'kin,
hindi ko inasahan ang pagputok no'n.
Talagang
sumabog 'yon.
Nakakagimbal ang inilathala
sa tabloid sa UK na News of the World
na isa sa mga batang artista
na lumabas sa Slumdog Millionaire na nanalo ng Oscars
ang sinubukang ibenta ng ama niya sa isang undercover na reporter.
Kung hindi nakialam do'n si Maz,
napakalaki ng posibilidad na may pedophile na lumapit at magsabing,
"Heto, bayad ko," at kunin si Rubina.
Kaya naman talagang nagpapasalamat ako
na sa kaniya napunta ang istoryang 'yon
at nailigtas namin ang batang 'yon.
Ayon sa ama ni Ali, di totoo ang paratang sa kaniya ng diyaryo.
Di raw totoo ang ebidensiya.
Sinabi ng pulisya sa India na hindi sila magsasampa ng kaso
at naayos na raw ang usaping ito.
Naaalala kong tinawagan siya ni Larry King
at gusto niya raw siyang makausap
at lumabas sa show.
Nakapanayam na ni Larry King
halos lahat ng taong sikat.
At, hayon siya, hinihiling niya na lumabas si Maz sa show niya.
Hawak niya 'yong telepono.
Kumukuha ako ng mga litrato.
Sabi ni Larry King kay Maz, "Karangalang makausap ka rito sa show."
At naisip ko no'n, "Wow!
"Sige, bilib na 'ko."
Nagtagumpay na siya.
Sa telepono, si Mazher Mahmood.
Pinaninindigan mo ba ang isinulat mong istorya
na sinubukang ibenta ng ama ang anak niyang ito?
Sandaang porsiyento, Larry.
At sinasabi ko sa 'yo, tatlong sunod-sunod na araw kaming nag-usap
ng ama na si Rafiq at ng iba pang kapamilya niya.
Nakuha ni Maz ang atensiyon ng buong mundo.
Sa UK lang siya kilala dati,
tapos nakilala siya sa US
at sa buong mundo.
Maraming taon na siyang nagsusulat ng mga istorya,
at, sa paglipas ng panahon, siya na ang naging istorya.
Hindi siguro natitinag ang loob mo.
Gano'n ako bilang undercover na reporter.
Pambibisto sa mga kriminal at imoral ang ginagawa namin.
Madalas sakyan ng mga broadcaster 'yong pagpapakamisteryoso niya,
at, sa tingin ko, nagustuhan niya rin ang pagpapakamisteryoso niya
at ang pagiging celebrity niya dahil do'n.
Kinukuhanan ka namin sa paraang di ka makikilala.
Sa trabaho ko, kailangan kong manlinlang.
Kaya kung makikilala ako, di ko magagawa ang trabaho ko.
Lagi kaming nagtatawanan dahil kilala siya pero hindi mo siya makikilala.
Kilala ang pangalan niya,
pero hindi ang mukha niya.
'Yong hindi ko maintindihan,
kilalang-kilala siya bilang "Fake Sheikh,"
pero naloloko pa rin ang mga tao.
Lihim na nakunan ng video si Sarah Ferguson, Dukesa ng York,
na nagbabalak daw magpakilala ng reporter ng News of the World
na mga negosyante kunwari
sa dati niyang asawang si Prinsipe Andrew.
Humingi ng tawad si Ferguson. Aniya, 'yong mga problema niya sa pera,
"Hindi dahilan para gumawa ng malaking pagkakamali."
Halos maging pambansang institusyon si Maz.
Nakamit niya ang nilalayon niyang makamit.
Ang mapabilang sa itinuturing na pinakamahuhusay
na investigative journalist.
Nasa tuktok si Mahmood.
Nasa tuktok na siya.
Siya ang hari ng mga tabloid.
Naitampok na siya sa Larry King,
nakapanayam na siya ng BBC.
Pero hindi 'yon sapat.
Walang hanggan ang ambisyon ni Maz.
Gusto niya ng tunay na kapangyarihan.
Kapangyarihang may hawak sa kapalaran ng mga punong ministro, ng mga gobyerno.
Kapangyarihang taglay lang ng mga editor ng tabloid.
Sabi niya sa 'kin, ambisyon niyang
maging unang Asyanong editor sa mga pambansang pahayagan.
Para magtagumpay, kailangan niyang mapabilib
si Rupert Murdoch.
Walang interesado sa ganito.
Para sa 'kin, talagang komplikadong tao si Maz.
Sa labas, mukha siyang
tiwala sa sarili niya, malakas ang kumpiyansa,
walang pakundangan, arogante.
Sa tingin ko, ibang klase ng tao ang totoong Maz.
Parang di mataas ang tingin niya sa sarili niya.
Parang lagi niyang kailangang patunayan ang sarili niya sa iba.
Gusto niyang hangaan siya
at tumaas ang tingin sa kaniya ng mga nakatataas sa News of the World.
Mula sa may-ari pababa.
Gusto niyang mapabilang sa hanay nila.
Isang gabi, tumawag sa 'kin si Maz.
Bibisita si Rupert Murdoch.
Aniya, "Kailangan ko ng pasabog."
No'ng mga taong 'yon,
isa sa mga paboritong ibalita ng mga tabloid ang imigrasyon.
Dalawang malaking problema.
'Yong mga imigranteng pumapasok sakay ng mga truck,
at 'yong mga di dokumentadong migranteng manggagawa
na mas mura kaysa sa mga lokal.
PANSAMANTALANG MANGGAGAWA £4.55 KADA ORAS
'Yong mga istoryang imigrasyon,
pambibisto sa ilegal na imigrasyon,
dumarami ang benta dahil sa mga 'yon.
Paborito 'yon ni Murdoch.
Kaya gusto ni Maz
na magtipon ng maraming hindi dokumentadong migrante
hangga't maaari,
at isuko sila.
Sabi ko, "Oo, kaya 'yon."
No'ng panahong 'yon,
desperadong magkatrabaho ang mga ilegal na migranteng Punjabi.
'Yon ang ipinunta nila rito.
Kumita't magpadala ng pera sa pamilya nila at mapaganda ang buhay nila.
Kaya pumunta kami ni Maz sa isang bahay
na tinitirahan ng di magkakaano-ano
na alam kong may mga migranteng hindi dokumentado.
Isa akong Punjabi, kaya sa 'kin nagpatulong si Maz.
Sabi ko, "May ipapakilala ako sa inyo."
At mangungumbinsi na si Maz.
"Masuwerte kayo.
"Babaguhin ko'ng buhay n'yo."
Kunwari naghahanap siya ng mga trabahador
para sa napakalaking konstruksiyon.
Kaya sabi ni Maz, "Malaki ang ibabayad ko.
"Mas malaki kaysa sa iba.
"At mas gusto ko kung di sila dokumentado
"dahil susunod sila kahit ano pa'ng ipagawa."
Sabi ni Maz sa kanila, "Sa Sabado,
"dadalhin namin kayo sa construction site.
"At susukatan namin kayo para mabigyan kayo
"ng safety boots,
"safety hat,
"at reflective jacket n'yo."
At magaling talaga siyang umarte.
Nakakakumbinsi 'yon.
'Yong araw ng sting operation.
No'ng umpisa, mangilan-ngilan lang
at medyo nadismaya si Maz
dahil akala niya kaunti lang ang darating.
Pero dumami nang dumami 'yong mga dumarating,
at makikita mo 'yong damdamin sa mata niya.
Nasiyahan siya dahil umubra 'yong plano.
Lumapit sila sa 'kin para makasiguro. "Maayos naman 'to, di ba?"
Kaya sabi ko, "Oo naman. Pupunta tayo sa site para makita n'yo.
"Para makuha ang bota at helmet n'yo.
"Gano'n kadali."
Nahulog sila sa patibong
nang halos walang tanong-tanong.
Tahimik no'n,
sobrang tahimik.
Makikita mong gusto nilang kumita.
Pero di sila sigurado sa nangyayari.
Lumiko kami mula sa pangunahing kalsada.
Inihatid sila nang parang handog
sa Colnbrook Detention Center.
Mukhang pasukan ng karaniwang bilangguan.
Sa puntong 'yon, alam na nila ang nangyayari.
'Yong alinlangan no'ng umpisa, naging poot at pagkamuhi.
At takot.
Hindi 'yon inaasahan ng Colnbrook.
Hindi nila alam kung ano'ng nangyayari.
Kung di kami tatanggapin, kakaripas ako.
Kakaripas ng takbo.
Pinagbantaan sila ni Maz.
Kung di sila tatanggapin,
ang ilalabas niya sa diyaryo, walang pakialam
ang Home Office.
Doon ako nalinawan.
Kadalasan, mapapangatwiranan mo ang mga ginagawa mo
kapag sinabi mong masamang tao o tiwali
o pahirap sa iba ang taong 'to.
Pero naiiba sa lahat ang istoryang 'to
dahil di masama ang mga taong 'yon.
Wala silang sinasaktan.
Pumunta lang sila rito para mapaganda ang sitwasyon nila.
Naging bahagi ako
ng paninira sa buhay ng mga tao.
Para lang sa isang istorya sa diyaryo.
Di ko 'yon dapat ginawa.
Tinanggihan ko dapat siya.
'Yong akala nilang pastol, matadero pala.
Aakalain mong
dahil may mga magulang siya na mga imigrante rin,
mas mahahabag siya sa kalagayan nila.
Pero hindi.
Wala siyang awang nadarama para sa mga biktima niya.
May istorya kami.
Tapos na'ng trabaho namin.
Gustong gawin ni Maz 'yong mga istoryang garantisadong
lalabas sa magkabilang pahina o sasakop sa front page.
Lumabas ang istoryang 'to sa maliit na spread
sa gitna ng diyaryo.
DALAWANG BUS NG ILEGAL NA IMIGRANTE, NABITAG
Kaya nabigo siyang hindi no'n sinakop ang front page,
at di 'yon mapapansin ni Rupert Murdoch.
Akala pa naman niya mapo-promote na siya.
Di 'yon matutuloy.
Di siya kailanman magiging kabilang.
May mga taong nangmamaliit
sa mga tabloid at nag-iisip na,
"Ang babaho ng mga istorya."
Totoong puwedeng masira ang buhay ng mga tao.
Pero walang gumagawa ng tama na binibisto ang mga tabloid.
Mahusay na imbestigasyon sa tabloid
'yong istorya tungkol sa mga imigranteng sakay ng bus.
Sumuri siya ng totoong problema.
Pinaraanan niya para maikuwento 'yon.
Para 'yon sa ikabubuti ng publiko.
Hiningan ng komento si Mazher Mahmood at ang News UK pero hindi sila tumugon
Sa puntong 'yon, hindi na siya ang tagapaghiganti ng mga naaapi,
ang lumalaban para sa hustisya na akala kong totoong pagkatao niya.
Nagpasiya akong hindi na makibahagi pa.
May 1 bagong missed call ka.
Umalis na 'ko.
Pero ayaw tumigil ni Maz.
Nabawasan 'yong mga malapit sa kaniya.
Ilang tao lang ang pinagkakatiwalaan ni Maz.
Nagtiwala siya sa 'kin. Parte ako ng buhay niya.
Pero napakahalaga ng katapatan.
May natanggap na tip si Maz.
Sangkot sa aregluhan ang cricket team ng Pakistan.
Di ako nagsasalita o nakikialam kadalasan.
Pero may isang Pakistani na cricket player,
si Mohammad Amir.
Kakadisiotso pa lang niya no'n.
Nakiusap ako kay Maz. 'Ka ko, "Baka puwedeng 'wag mo na siyang idawit?
"Disiotso lang siya."
Isipin mo. 'Yong nasa gano'ng edad.
Padalos-dalos pa sila.
Sabi niya, "Kahit na.
"Kung…
"tarantado ka, mabibilanggo ka." Gano'n talaga.
DITO LANG MABABASA BULGAR!
SUHULAN SA MGA KILALANG CRICKETER!
NI MAZHER MAHMOOD
Mohammad, alam mong makukulong ka ngayon.
Dapat ka bang makulong?
Pagkatapos no'n, lumayo ang loob niya.
Alam kong nagalit siya na kinuwestiyon ko siya.
Mahirap pakisamahan si Maz, at no'ng naging mas matagumpay na siya,
lalong tumigas ang ulo niya.
Ayaw niyang kinukuwestiyon siya.
Tutuloy at tutuloy siya para sa istorya.
Halos nilalamon siya no'n.
Kapag may karelasyon ka at maayos ang lahat,
siyempre, iisipin mo, panghabambuhay 'yon.
Hinatid niya 'ko sa airport kinabukasan.
Pagdating do'n, sabi niya,
"Tawagan mo 'ko pagkalapag mo."
Sabi ko, "Sige."
Pagkatapos…
'yon na 'yon. Tapos na.
Di na kami ulit nag-usap.
Limang taon kami ni Maz.
Iniisip kong nakilala ko ang totoong Maz,
o kung sino lang ang ipinakita niya sa 'kin.
Sa tingin ko, parang
umikot ang mundo niya sa pamamahayag.
Nawalan siya ng malay…
sa nasa paligid niya,
at nilamon si Maz ng anumang ginagawa niya.
Pero di siya naubusan ng malalaking istorya.
At naging premyado si Maz dahil sa istorya tungkol sa cricket team ng Pakistan.
Siya ang pinili ng lahat sa tinitingalang larangan.
Congratulations kay…
NEWS REPORTER NG TAON ANG NAGWAGI
…Mazher Mahmood ng News of the World.
Pero alam ng lahat na hindi nagpapakita si Mazher.
Kaya sino'ng aakyat sa entablado…
Isa ako sa mga judge na naggawad kay Mazher ng Reporter ng Taon
at Istorya ng Taon para sa pambubulgar sa cricket team ng Pakistan.
Isa siya sa mga pinakamagaling at pinakapropesyonal na mamamahayag
na ikinalulugod kong makatrabaho. Salamat.
Sigurado ako no'ng karapat-dapat na matanggap niya 'yon.
Sa kabila ng, sabihin na natin, mga bahong itinatago ni Mazher.
Wala siyang katulad.
Sabay mong kinaiinggitan at hinahangaan.
Istorya ng Taon, Reporter ng Taon.
Niyakap niya ang ere niya.
Sa loob ng 20 taon,
Perpekto ang pagsasama ni Mazher at ng News of the World.
Pero wala sa 'ming nag-akalang gano'n 'yon magwawakas.
Wala sa 'min.
May ilang celebrity na nagsasampa ng kaso
laban sa News of the World dahil sa phone hacking.
Humingi ang Metropolitan Police ng impormasyon sa diyaryo
tungkol sa diskarte ng mga reporter nito.
Hiningan ng komento si Mazher Mahmood pero hindi siya tumugon.
Hiningan ng komento ang News UK pero hindi sila tumugon.
Ang pagsasalin ng subtitle ay ginawa ni Maui Felix
"Mapanlikhang Superbisor: Miray Lozada-Balanza"